
Znam da će se pred ***[Sudnji](https://pitajucene.com/search/sudnj/questions/ "Pretraži pitanja o Sudnjem danu")*** dan pojaviti veliki potresi, i svjedoci smo njihove učestalosti. Možete li mi reći postoji li ***[namaz](https://pitajucene.com/search/Namaz/questions/ "Pretraži pitanja o namazu")*** koji se klanja prilikom potresa?


* 
* 
* 
* 
* 
* 
* 

 
Postoji li namaz koji se klanja prilikom potresa?

***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, kazivao je o potresima, a ta su predanja prenijeli: Ebu Hurejre, Ibn Omer, Seleme b. Nufejl i neki drugi ***[ashabi](https://pitajucene.com/search/ashab/questions/ "Pretraži pitanja o ashabima")***.(Buharija, Ibn Madže, Ahmed i Ibn Hibban.) Za vrijeme Resulullaha, ﷺ, nije se desio nijedan potres. Po Ibn Abdulberru,*(Et-Temhid*, 3/318.) prvi se potres desio za vrijeme Omerovog, radijallahu anhu, hilafeta. Kada je riječ o namazu za potres, islamski učenjaci imaju oprečna mišljenja: hanefijski, hanbelijski i zahirijski pravnici smatraju da je pohvalno klanjati ***[namaz](https://pitajucene.com/search/Namaz/questions/ "Pretraži pitanja o namazu")*** tom prilikom. (Vidjeti: *El-Mebsut*, 2/75, *El-Muhalla*, 5/96, *Bedaius-sanaia*, 1/282, *El-Mugni*, 3/332, *Šerhuz-Zerkeši*, 2/261, *El-Insaf*, 2/449, *Hašijetu Ibn Abidine*, 2/183, i *Keššaful-kina*, 2/66.)  

To dokazuju predanjem u kojem stoji da je Alija, radijallahu anhu, klanjao kada bi se desio potres. (Bejheki, 3/477-478, sa slabim lancem prenosilaca.) Također je preneseno da je Ibn Abbas klanjao u Basri povodom potresa. (Abdurrezzak, 3/101-102, sa ispravnim lancem prenosilaca. Vidjeti: *Et-Telhisul-habir*, 2/631.) Malikijski i šafijski autoriteti kažu da namaz tim povodom nije legitiman, (Vidjeti: *El-Umm*, 1/246, *Ez-Zehira*, 2/431, *El-Kavaninul-fikhijja,* str. 58, *El-Medžmu*, 5/60, i *Revdatut-talibin*, 1/599.)a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


